Etinilestradiol/noretisteron

Etinlestradiol/noretisteron (EE/NET), atau etinilestradiol/noretindron ialah pil kawalan kelahiran campuran yang mengandungi etinilestradiol (EE), sejenis estrogen, dan noretisteron (NET), suatu progestin. Ia digunakan dalam kawalan kelahiran, gejala haid, endometriosis, dan gejala menopaus. Kegunaan lain termasuk jerawat. Ia diambil melalui mulut. Beberapa persediaan EE/NET juga mengandungi tambahan zat besi dalam bentuk ferus fumarat.

Kesan sampingan boleh termasuk loya, sakit kepala, darah beku, sakit payudara, kemurungan dan masalah hati. Penggunaan tidak disyorkan semasa kehamilan, tiga minggu awal selepas bersalin, dan pada mereka yang berisiko tinggi pembekuan darah. Walau bagaimanapun, ia boleh dimulakan serta-merta selepas keguguran atau pengguguran. Merokok semasa menggunakan pil kawalan kelahiran gabungan tidak digalakkan. Ia berfungsi dengan menghentikan pengovulan, menjadikan rahim tidak sesuai untuk implantasi, dan menjadikan lendir pada pembukaan serviks tebal.

Pil gabungan ini telah diluluskan untuk kegunaan perubatan di Amerika Syarikat pada 1964. Ia berada dalam Senarai Ubat Penting Pertubuhan Kesihatan Sedunia. Ia boleh didapati sebagai ubat generik. Ia dipasarkan dengan pelbagai nama jenama. Pada tahun 2020, ia adalah ubat ke-45 yang paling kerap dipreskripsi di Amerika Syarikat, dengan lebih daripada 14juta preskripsi.

 Rujukan 

Kategori:Ubat penting Pertubuhan Kesihatan Sedunia
Kategori:Kontraseptif oral campuran